钦定古今图书集成/历象汇编/庶征典/第165卷 > 北周
## 钦定古今图书集成/历象汇编/庶征典/第165卷 > 北周

### 孝闵帝元年槐里献赤雀白燕

按《周书孝闵帝本纪》：“元年春正月辛丑，即天王位。是
日槐里献赤雀四。五月己酉，槐里献白燕。”

### 明帝二年长安献白雀白乌顺阳献三足乌

按《周书明帝本纪》：“二年三月戊申，长安献白雀。六月
壬申，长安献白乌。七月丙申，顺阳献三足乌。八月甲
子，群臣上表称庆。诏曰：夫天不爱宝，地称表瑞，莫不
威凤巢阁，图龙跃沼，岂直日月珠连，风雨玉烛。是以
《钩命决》曰：‘王者至孝则出’。”《元命苞》曰：“人君至治所有。
虞舜烝烝，来兹异趾；周文翼翼，翔此灵禽。文考至德”，
下覃，遗仁爰被，远符千载，降斯三足，将使三方归本，
九州翕定。惟此大体，景福在民，予安敢让？宗庙之善，
弗宣大惠。可大赦天下，文武官普进二级。

### 武成元年四月戊午武当郡献赤乌

按：《周书明帝本纪》云云。

### 武帝保定二年南阳献三足乌益州献赤乌

按：《周书武帝本纪》：“保定二年四月丁巳，南阳献三足
乌。五月，以南阳宛县三足乌所集，免今年役。十二月，
益州献赤乌。”

保定三年，渭州、益州献“三足乌。”

按《周书武帝本纪》：保定三年“二月辛丑，渭州献三足
乌。三月乙酉，益州献三足乌。”

保定五年九月乙巳，益州献“三足乌。”

按：《周书武帝本纪》云云。

### 天和元年四月己酉益州献三足乌

按：《周书武帝本纪》云云。

天和二年《凤凰集》。

按《北史周武帝本纪》：天和二年“秋七月辛丑，梁州上
言，凤凰集枫树，群鸟列侍以万数。”

### 建德三年五月丁卯荆州献白乌十月戊戌雍州献苍乌

按：《周书武帝本纪》云云。

建德六年九月甲申，绛州献白雀。

按：《周书武帝本纪》云云。

### 宣帝大象二年秃鹙集太极殿

按《周书宣帝本纪》：“大象二年二月壬午，洛阳有秃鹙
鸟集于新营太极殿前。”

按《隋书五行志》：“周大象二年二月，有秃鹙鸟集洛阳
宫太极殿。其年帝崩，后宫常虚。”